b'\n_START_ARTICLE_\n\xc5\xa0irjenje morskega dna\n_START_PARAGRAPH_\n\xc5\xa0irjenje morskega dna je proces, ki se zgodi na morskem dnu na srednjeoceanskem hrbtu, kjer se z vulkanskim delovanjem tvori nova oceanska skorja in se postopoma odmakne od grebena vodoravno na obe strani proti oceanskemu robu kjer spet potone v pla\xc5\xa1\xc4\x8d._NEWLINE_Predhodne teorije (npr. Alfred Wegener in Alexander du Toit) kontinentalnega drifta so domnevale, da so se celine prebile skozi morje. Zamisel, da se morsko dno samo premika (in nosi s seboj tudi celine), ko se \xc5\xa1iri iz osrednje osi, je leta 1962 predlagal morski geolog Harry Hess s Princetonove univerze.  Teorija je sedaj dobro sprejeta in znano je, da je pojav nastal s konvekcijskimi tokovi v astenosferi, ki je duktilna ali plasti\xc4\x8dna in krhka litosfera (skorja in zgornja ploskev).\n_START_SECTION_\nVzrok\n_START_PARAGRAPH_\nPo Hessu je za \xc5\xa1irjenje morskega dna kriva konvekcija pla\xc5\xa1\xc4\x8da. Konvekcija je cirkulacijski mehanizem, ki ga povzro\xc4\x8da dviganje vro\xc4\x8dega in tonjenje hladnega materiala. Vro\xc4\x8di material je redkej\xc5\xa1i in se dviguje, hladni je gostej\xc5\xa1i in tone. Hidrotermalni zra\xc4\x8dniki so pogosti v centrih \xc5\xa1irjenja. \xc4\x8ceprav si je te\xc5\xbeko predstavljati, da se trdne kamnine pla\xc5\xa1\xc4\x8da obna\xc5\xa1ajo kot teko\xc4\x8dina, je v dolgih \xc4\x8dasovnih obdobjih mogo\xc4\x8de, da so se vro\xc4\x8de kamnine pla\xc5\xa1\xc4\x8da plasti\xc4\x8dno deformirale.\n_START_SECTION_\nSrednjeoceanski hrbet\n_START_PARAGRAPH_\nObstoj hrbta in njegovega visokega toplotnega toka je vzrok za dvigovanje vro\xc4\x8dih kamnin pla\xc5\xa1\xc4\x8da, s \xc4\x8demer so povezane tudi bazaltne erupcije na sredi hrbta (tu so kamnine pla\xc5\xa1\xc4\x8da bolj vro\xc4\x8de in so podvr\xc5\xbeene delnemu taljenju). Ko se vro\xc4\x8de kamnine dvigujejo se razlivajo in odtekajo blizu povr\xc5\xa1ine ter se pomikajo vodoravno na vsaki strani hrbta, kar povzro\xc4\x8da napetosti ter nastanek riftne doline in z njo povezanih plitkih potresov.\n_START_SECTION_\nOceanske brazde\n_START_PARAGRAPH_\nKer so kamnine pla\xc5\xa1\xc4\x8da vodoravno odmaknjene od bokov hrbta, s sabo odna\xc5\xa1ajo tudi morsko dno, to je bazaltno morsko skorjo. Vro\xc4\x8de kamnine se gibljejo, se ohladijo in postanejo gostej\xc5\xa1e, zaradi \xc4\x8desar tonejo globlje pod povr\xc5\xa1ino oceana in se s\xc4\x8dasoma potopijo nazaj v pla\xc5\xa1\xc4\x8d. To pojasnjuje obstoj oceanskih brazd in njihov nizek toplotni tok, kot tudi veliko negativno gravitacijsko anomalijo, ki se zgodi zato, ker potopitev hladnih kamnin povzro\xc4\x8da silo, ki dr\xc5\xbei brazdo zunaj izostati\xc4\x8dnega ravnovesja._NEWLINE_Ker morsko dno potone v pla\xc5\xa1\xc4\x8d, se pojavi jarkom brazdo. Ta pojav povzro\xc4\x8di nastanek andezitnih vulkanov, ki so nastali bodisi na robovih kontinentov bodisi kot oto\xc5\xa1ki loki.\n_START_SECTION_\nStarost morskega dna\n_START_PARAGRAPH_\nHessova hipoteza odli\xc4\x8dno pojasnjuje majhno starost oceanske skorje (<200 milijonov let). Novo, mlado morsko dno kontinuirano nastaja z bazaltnimi erupcijami na bokih hrbta. Za tem se premik izvaja s konvekcijo pla\xc5\xa1\xc4\x8da in tone na oceanske brazde. Tako se stara oceanska skorja nenehno uni\xc4\x8duje, nova pa tvori boke hrbtov. To pomeni, da hipoteza pomeni, da je najmlaj\xc5\xa1a oceanska skorja na bokih hrbta, medtem ko so kamnine postopoma starajo, ko se pribli\xc5\xbeujejo oceanski brazdi.\n_START_SECTION_\nPomen ideje\n_START_PARAGRAPH_\nHess je dal odli\xc4\x8dno razlago oceanske topografije, relativno mlade dobe oceanske skorje in relativno tanek sloj sedimentov na dnu oceana. Kasneje se je pokazalo da so njegove predpostavke o progresivnem staranju kamnin z odmikanjem od hrbta to\xc4\x8dne. _NEWLINE_\xc4\x8ceprav se je kasneje pokazalo, da se morsko dno ne obna\xc5\xa1a kot teko\xc4\x8da snov, ampak da je proces bolj zapleten, pa lahko trdimo, da je bila Hessova ideja pomembne temelj za vzpostavitev teorije v geologiji \xe2\x80\x93 teorije tektonike plo\xc5\xa1\xc4\x8d. \xc5\xa0e vedno se razpravlja o tem ali je prenos raztezanja vzrok \xc5\xa1irjenja morskega dna, tj. premikanja litosfernih plo\xc5\xa1\xc4\x8d.'